“અમારા ઘરની સામેથી વિજળીનો હાઇ ટેન્શન વાયર પસાર થતો હતો. જ્યારે હું 5 વર્ષનો હતો ત્યારે મારા મિત્રો સાથે શેરીમાં રમી રહ્યો હતો. અમારા હાથમાં ક્યાંકથી લોખંડનો લાંબો સળીયો આવી ગયો. અને મસ્તી મસ્તીમાં અમેં વિચાર્યું કે ચલોને આ લોખંડના સળીયાને વાયર સાથે અડાડીને જોઇએ. મારા હાથમાં લોખંડનો સળીયો હતો વિજળીના વાયર પર સળીયો મુકતાની સાથે એક જોરદાર ધડાકો થયો અને હું દુર ફેંકાઇ ગયો. માર બન્ને હાથ અને પગ નિષ્ક્રિય થઇ ગયા. મારા હાથ કોણીએથી અને પગ ઘૂંટણથી કાપવા પડ્યા.”